Adrienne King

Adrienne King (s. 4. helmikuuta 1960) on yhdysvaltalainen näyttelijä, joka tunnetaan pääroolistaan kauhuelokuvassa Perjantai 13. vuodelta 1980.

King syntyi ja kasvoi Long Islandin Oyster Bayssa Yhdysvalloissa. Hän esiintyi nuoruudessaan useissa mainoksissa ja yritti saada kuuluisuutta aloittaakseen elokuvauran. Hän osallistui Perjantai 13. -elokuvan koe-esiintymiseen ja pääsi pääosaan näyttelemään Alicea. Elokuvasta tuli menestys, ja King joutui erään pakkomielteisen ihailijan vainoamaksi. Kun vainoaja saatiin kiinni, King vetäytyi julkisuudesta, mutta vieraili kuitenkin elokuvan ensimmäisessä jatko-osassa. Hän myös oli taustatanssijana elokuvassa Saturday Night Fever – lauantai-illan huumaa, mutta mainintaa ei ole lopputeksteissä.

Filmografia

 Perjantai 13. (1980)
 Perjantai 13. päivä, osa 2 (1981)

Aiheesta muualla
Friday The 13th -elokuvasarjaan liittyvän sivuston Where Are They Now -katsaus Adrienne Kingiin

Yhdysvaltalaiset elokuvanäyttelijät
Vuonna 1960 syntyneet
Elävät henkilöt